PRITARTA

Telšių l-d „Saulutė“

tarybos 2018 m. sausio 17 d.

protokoliniu nutarimu

Nr. V6-26

SUDERINTA

Telšių rajono savivaldybės administracijos Švietimo ir sporto skyriaus vedėjo

2018 m. vasario 23 d. raštu Nr. ŠVI-16

PATVIRTINTA

Telšių l-d „Saulutė“

direktoriaus 2018 m. kovo 5 d.

įsakymu Nr. V-47

**TELŠIŲ LOPŠELIO-DARŽELIO „SAULUTĖ“ 2017 METŲ VEIKLOS ATASKAITA**

**Bendra informacija.**

**Mokiniai** (mokinių skaičius, fiksuojant kasmet rugsėjo 1 d. duomenimis,

skaičiaus pokytis perpastaruosius 3 m.):

|  |  |  |
| --- | --- | --- |
| Metai | Rugsėjo 1 d. | Mokinių skaičiaus pokytis |
| 2015 | 193 | Sąrašinis vaikų skaičius – 3 daugiau. |
| 2016 | 207 | Sąrašinis vaikų skaičius – 2 daugiau. Įsteigta dar viena lopšelio grupė. |
| 2017 | 225 | Sąrašinis vaikų skaičius – atitinka norminį vaikų skaičių. Įsteigta dar viena lopšelio grupė. |

**Darbuotojai:**

1.2.1. Bendras darbuotojų skaičius – 46

1.2.2. *Mokyklos vadovai, jų kvalifikacija:*

mokyklos direktorius –II vadybos kvalifikacinė kategorija, 1 etatas

direktoriaus pavaduotojas ugdymui –II vadybos kvalifikacinė kategorija, 1 etatas

1.2.3. *M*okytojų ir pagalbos mokiniui specialistų skaičius, fiksuojant spalio 1 d.

duomenimis:

|  |  |  |
| --- | --- | --- |
| **Pagrindinė darbovietė** | **Nepagrindinė darbovietė** | **Iš viso** |
| 24 |  | 24 |

1.2.4.Mokytojų ir pagalbos mokiniui specialistų kvalifikacija (skaičiuojant dirbančiuosius ir pagrindinėje, ir nepagrindinėje darbovietėse), kvalifikacinės kategorijos

|  |  |
| --- | --- |
| **Kvalifikaciniai reikalavimai, kvalifikacinės kategorijos** | **Skaičius** |
| Turi aukštąjį universitetinį, aukštąjį koleginį, aukštesnįjį išsilavinimą | 24 |
| Turi pedagogo kvalifikaciją | 24 |
| Turi dėstomo dalyko (ugdymo srities) kvalifikaciją | 24 |
| Ekspertai |  |
| Metodininkai | 4 |
| Vyresnieji mokytojai | 16 |
| Mokytojai | 4 |

1.2.5. Nepedagoginių darbuotojų skaičius (etatų skaičius) – 20 (20,25 et.)

Mokyklos dalyvavimas programų, projektų konkursuose 2017 m. (parašyta

programų, gautas finansavimas (Eur) ar kitokia parama):

1.3.1.Telšių rajono savivaldybės finansuojamas sveikatingumo projektas „Žaidžiu, kalbu, mąstau“– 500 Eur ;

1.3.2. Telšių rajono savivaldybės finansuojamas sveikatingumo projektas „bendruomenės dalyvavimas vaikų sveikatos saugojimo kompetencijos ugdymo procese“ – 800 Eur.

Klasės krepšelio (KK) lėšos ir jų panaudojimas:

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Reikmės | Gauta sausio 1 d. | Patikslintas planas | Panaudota gruodžio 31 d. | | |
| Eur. | | Proc. |
| 1. | Iš viso KK lėšų | 165600,00 | 193200,00 | 193200,00 | | 100 |
| 1.1. | Vadovėliams ir kt. mokymo priemonėms | 4200,00 | 5630,66 | 5630,66 | | 100 |
| 1.2. | Mokytojų ir kt. ugdymo procese dalyvaujančių asmenų kvalifikacijai tobulinti | 1600,00 | 1212,80 | 1212,80 | | 100 |
| 1.3. | Mokinių pažintinei veiklai ir profesiniam orientavimui | 600,0 | 385,75 | 385,75 | | 100 |
| 1.4. | IKT diegti ir naudoti | 1200,00 | 270,79 | 270,79 | | 100 |
| 2. | Vienam mokiniui tenka MK lėšų | 800,00 | 859,00 |  |  | |

Savivaldybės biudžeto (SB) lėšos ir jų panaudojimas:

|  |  |  |  |  |  |
| --- | --- | --- | --- | --- | --- |
| Eil. Nr. | Reikmės | Gauta sausio 1 d. | Patikslintas planas | Panaudota gruodžio 31 d. | |
| Eur. | Proc. |
| 1. | Iš viso SB lėšų | 299830,00 | 299826,40 | 299826,40 | 100 |
| 1.1. | Iš jų darbo užmokesčiui | 156600,00 | 151688,38 | 151688,38 | 100 |

Gautas 2017 metais papildomas (ne iš savivaldybės biudžeto) finansavimas arba

kitokia parama iš kitų šaltinių:

|  |  |  |  |
| --- | --- | --- | --- |
| Eil. Nr. | Kiti šaltiniai | Finansinės arba kitokios paramos išraiška | Kam ir kaip finansinė arba kitokia parama buvo panaudota |
| 1. | 16 str. – 2 proc. gyventojų pajamų mokesčio paramos lėšos | 1207,19 | 8 str.- spaudiniams –67,00 Eur |
| 2. | 142 str. – mokinių nemokamas maitinimas | 191,39 | Priešmokyklinių grupių nemokamam vaikų maitinimui |
| 3. | 147 str. – pagal LR Vyriausybės nutarimus | 10500,00 | Darbo užmokestis –8100,00 Eur; Sodra –2400,00Eur |
| 4. | 34 str. – įstaigos pajamos už išlaikymą švietimo įstaigoje | 61573,00 | 1str.–mitybai – 47342,00 Eur;  7 str. – aprangai ir patalynei – 900,00 Eur;  10 str. – kitoms prekėms – 13181,00 Eur; 30 str.- kitoms išlaidoms–150,00Eur |

Direktoriaus nuožiūra pateikiama informacija

Įgyvendinant lopšelio-darželio ugdymo tikslus vykdoma Telšių lopšelio-darželio „Saulutė“ ikimokyklinio ugdymo programa „Saulutės delnuos“, sveikatos stiprinimo programa „Sveikas vaikas – laimingas vaikas“. 2017 m. ugdytas bendruomenės tinkamas požiūris į sveiką gyvenseną, siekiama, kad ji taptų gyvenimo norma, kuriama sveika ir saugi aplinka: ugdyti vaikų ekologinio mąstymo pradmenys, skatinant juos pažinti, puoselėti, saugoti supančią aplinką. Formuojami vaikų asmens higienos įgūdžiai ugdymo ir kasdieninėje veikloje. Plėstas bendravimas ir bendradarbiavimas tarp bendruomenės narių ir lopšelio-darželio partnerių: bendradarbiauta su šeima ir socialiniais partneriais, formuojant vaikų kalbos kultūrą. Įgyvendinti 2 finansuojami sveikatingumo projektai. Grupėse įgyvendinti 8 nefinansuojami projektai. Vyresniosios grupės dalyvauja tarptautinėje programoje „Zipio draugai“. Dalyvaujame ir dalijamės patirtimi eTwining tarptautiniame projekte „100 liaudies žaidimų Estijos vaikams“. Logopedas dalyvauja respublikiniame projekte „Žaidimai moko“.

Lopšelis-darželis organizavo respublikinę metodinę-praktinę konferenciją „Šiuolaikinis vaikas ir jo žaidimų įvairovė“. Konferencijoje dalyvavo Lietuvos „Saulučių“ sambūrio, „Saulutės“ vardą, turinčių dvylikos respublikos ikimokyklinių įstaigų pedagogai, kurie diskutavo apie įvairių žaidimų reikšmę ikimokyklinuko gyvenime. Ta proga išspausdinta žaidimų knygelė „Saulutės“ žaidžia“, kurioje pateikti įvairūs respublikos darželių žaidimai, jų aprašymai, nuotraukos.

Priešmokyklinių grupių vaikų komanda dalyvavo Lietuvos ikimokyklinio ugdymo įstaigų projekte „Lietuvos mažųjų žaidynės 2017“. Antrąjį etapą, kuriame dalyvavo lopšelių-darželių komandos iš Mažeikių, Plungės, Telšių, organizavo mūsų lopšelio-darželio pedagogės. Telšių lopšelio-darželio „Saulutė“ komanda tapo nugalėtoja ir dalyvavo finaliniame renginyje Jonavoje.

Parašyta sveikatos stiprinimo programa „Mažais žingsneliais sveikatos link“. Lopšeliui-darželiui pratęstas sveikatą stiprinančios mokyklos veiklos pažymėjimas penkeriems metams - iki 2022 m.

Lopšelio-darželio taryba sprendė visus klausimus, susijusius su ugdymo įstaigos veikla. Taryba derino lopšelio-darželio metinį veiklos planą, 2017 metų biudžetą, 2 proc. pajamų

mokesčio paramos lėšų panaudojimą, lopšelio-darželio darbą vasaros laikotarpiu ir kt.

Įvyko visi planuoti mokytojų tarybos posėdžiai, kurių metu buvo sprendžiami aktualūs klausimai: aptarti veiklos planai, jų įgyvendinimas, išanalizuotas vaikų sergamumas, įvertinti vaikų pasiekimai, patvirtinta logopedo darbo ataskaita už 2016-2017 m. m. ir kt.

**Veiklos tikslų ir uždavinių įgyvendinimas**

**I tikslas** Plėsti bendravimą ir bendradarbiavimą tarp bendruomenės narių ir lopšelio-

darželio partnerių.

**1 uždavinys** Bendradarbiauti su šeima ir socialiniais partneriais, formuojant vaikų kalbos kultūrą.

**Pasiekti rezultatai:**

Metodiniame užsiėmime auklėtojoms skaitytas pranešimas „Aplinkos įtaka vaiko kalbos plėtojimui“. Pedagogės į veiklas kvietė tėvus, organizavo veiklas kartu su socialiniais partneriais. Mokytojų taryboje aptartos bendradarbiavimo su šeima ir socialiniais partneriais, formuojant vaikų kalbos kultūrą, problemos. Pedagogės pasidalijo bendradarbiavimo su šeima, ugdant vaikų kalbinius įgūdžius, gerąja patirtimi, organizavo Telšių rajono ikimokyklinių įstaigų vaikų ir tėvų kurtos pasakų knygos parodą „Linksmoji šeimos pasakaitė“. Knygelės eksponuotos Telšių rajono savivaldybės K.Praniauskaitės viešojoje bibliotekoje. Priešmokyklinės grupės organizavo įvairias pramogas su Telšių Naujamiesčio mokyklos auklėtiniais. Pramogos vyko lopšelyje-darželyje, o taip pat ir Telšių Naujamiesčio mokykloje. Pedagogės dalyvavo respublikinio rekordo siekime „Didžiausia nertų servetėlių kompozicija“ Panevėžio lopšelyje-darželyje „Puriena“. Organizuota metodinė diena Telšių rajono ikimokyklinių įstaigų pedagogams „Kalbos ugdymo galimybės ikimokykliniame ir priešmokykliniame amžiuje“, kuri skirta Lietuvių kalbos kultūros metams paminėti. Parengtas idėjų aprašas „Fizinio aktyvumo skatinimas bendradarbiaujant su socialiniais partneriais“.

**Uždavinys įvykdytas visiškai. Organizuota daug veiklų, įvairių renginių šeimai, kuriose aktyviai ir noriai dalyvavo tėveliai, kiti šeimos nariai. Bendravome su socialiniais partneriais iš įvairių Telšių rajono ir respublikos ikimokyklinių įstaigų, dalijomės gerąja darbo patirtimi. Veiklos, kuriose dalyvavo tėvai, socialiniai partneriai pasiekė ne tik planuojamus uždavinius, bet ir gerino ikimokyklinės įstaigos įvaizdį.**

**II tikslas** Ugdyti bendruomenės tinkamą požiūrį į sveiką gyvenseną, siekti, kad ji taptų gyvenimo norma, kurti sveiką ir saugią aplinką.

**1 uždavinys** Ugdyti vaikų ekologinio mąstymo pradmenis, skatinant juos pažinti, puoselėti, saugoti supančią aplinką.

**Pasiekti rezultatai:**

Metodiniame pasitarime perskaitytas pranešimas „Ekologinio sąmoningumo ugdymas ikimokykliniame amžiuje“. Pedagogės pasidalijo gerąja darbo patirtimi apie įvairių formų ir metodų taikymą formuojant vaikų ekologinį požiūrį į gamtą. Vykdyta ekologinio mąstymo pradmenų formavimo stebėsena įvairiose veiklose. Mokytojų taryboje atlikta ekologinio mąstymo pradmenų ugdymo analizė. Įvyko renginys, skirtas ekologiniam ugdymui „Prikelti naujam gyvenimui“, mokytojų ugdymo priemonių paroda iš antrinių žaliavų „Daiktai, atgiję naujai“, akcija bendruomenei „Kuriam žaislą – tausojame gamtą“. Vyko šeimos vakaronės, šventės-pramogos gamtoje, sportinės pramogos ir kt. renginiai. Darželio grupės vykdė nefinansuojamus ekologijos projektus. Organizuotos priešmokyklinių vaikų edukacinės-pažintinės ekskursijos į „Žvėrinčių, ant „Šatrijos“ kalno. Įstaigos bendruomenė dalyvavo bijūnų sodinimo akcijoje.

**Uždavinys įvykdytas visiškai. Įvairiose veiklose vaikams suteikta žinių apie sveiką gyvenseną, ekologiją, aplinkos saugojimą ir puoselėjimą. Į veiklas įtraukiama šeima. Darželio grupių vaikai geba rūšiuoti atliekas į atitinkamos rūšies konteinerius.**

**2 uždavinys** Formuoti vaikų asmens higienos įgūdžius ugdymo ir kasdieninėje veikloje.

**Pasiekti rezultatai:**

Metodiniame pasitarime perskaitytas pranešimas „Ikimokyklinio amžiaus vaikų savitvarkos ugdymo galimybės ir būdai“. Pedagogės pasidalijo patirtimi apie vaikų asmens įgūdžių formavimą. Vykdyta asmens įgūdžių ugdymo stebėsena įvairaus amžiaus grupėse. Mokytojų tarybos posėdyje nagrinėtos vaikų asmens higienos įgūdžių formavimo ugdymo ir kasdieninėje veikloje problemos. Priešmokyklinės grupės lankėsi Žemaitijos odontologijos klinikoje. Organizuotos sporto pramogos, šeimos sporto šventės, akcijos bendruomenei, vaikų piešinių parodos ir kt. Visuomenės sveikatos specialistė, vedė užsiėmimus vaikams apie kultūrinių-higieninių įgūdžių ugdymą, pateikė straipsnelius šia tema į stendus tėvams. Dalyvaujant „Žemaitukų“ priešmokyklinės grupės vaikams, sukurtas „Švarių rankų šokis 2017“, kuris pateiktas konkursui. Atlikta apklausa apie vaiko higieninių įgūdžių puoselėjimą įstaigoje ir šeimoje.

**Uždavinys įvykdytas visiškai.** **Aktyviai bendradarbiaujama su tėvais ugdant vaikų kultūrinius-higieninius įgūdžius. Vaikams skiepijama, kad būti švariam – tai reiškia būti sveikam.** **Pedagogės geba integruoti higieninių įgūdžių ugdymą į įvairias veiklas.**

**3. Kontroliuojančių institucijų ar išorės audito tarnybos atlikti patikrinimai (išvadų apibendrinimas ir įvykdytos priemonės)**

3.1. Kompleksinis (planinis) civilinės saugos būklės patikrinimas 2017-04-28.

Patikrinimo išvada: Telšių lopšelio-darželio „Saulutė“ veikla atitinka Lietuvos Respublikos civilinės saugos įstatyme ir kituose civilinę saugą reglamentuojančiuose teisės aktuose nustatytus reikalavimus.

3.2. Nacionalinio visuomenės sveikatos centro prie sveikatos apsaugos ministerijos Telšių departamento patikrinimas 2017-05-11.

Patikrinimo išvada: Telšių lopšelyje-darželyje „Saulutė“ ikimokyklinio ir (ar) priešmokyklinio ugdymo veikla vykdoma pažeidžiant Lietuvos higienos normos HN 75:2016 „Ikimokyklinio ir priešmokyklinio ugdymo programų bendrieji sveikatos saugos reikalavimai“ 64 punkto reikalavimus (neatliktas smėlio parazitologinis tyrimas).

3.3. Nacionalinio visuomenės sveikatos centro prie sveikatos apsaugos ministerijos Telšių departamento patikrinimas 2017-07-10.

Patikrinimo išvada: Telšių lopšelyje-darželyje „Saulutė“, vykdomos ikimokyklinio ir (ar) priešmokyklinio ugdymo veiklos Valstybinės operatyviosios visuomenės sveikatos saugos kontrolės metu nustatytas Lietuvos higienos normos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“ 64 punkto pažeidimas pašalintas.

**4.Problemos (**sąlygotos vidaus ir išorės faktorių)

4.1. Finansavimo stoka ūkio reikmėms, trūksta lėšų išmontuoti neatitinkančius higienos normos lauko įrenginius, įsigyti naujiems įrenginiams.

4.2. Neestetiška lopšelio-darželio pastato išorė – sutrūkinėjusios sienos, fasadui reikalingas apšiltinimas ir remontas.

Direktorė Regina Rondomanskienė

|  |  |  |  |  |  |
| --- | --- | --- | --- | --- | --- |
|  |  |  |  |  |  |